Diari Oficial de la Generalitat Valenciana


Sumari del DOGV 6379, del 19-10-2010 (2010/11702)

DECRET 170/2010, de 15 d'octubre, del Consell, pel qual s'inclou en el Catàleg de Forests d'Utilitat Pública de la Província de Castelló la forest denominada Morella la Vella, situada al terme municipal de Morella i propietat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6379

Data del DOGV
:   19-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11814


Data del document
:   15-10-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Morella
    * muntanya
    * muntanya de l'estat

DECRET 170/2010, de 15 d'octubre, del Consell, pel qual s'inclou en el Catàleg de Forests d'Utilitat Pública de la Província de Castelló la forest denominada Morella la Vella, situada al terme municipal de Morella i propietat de la Generalitat. [2010/11097]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, de la Generalitat, Forestal de la Comunitat Valenciana, relatius a la inclusió de terrenys forestals en el Catàleg de Forests d'Utilitat Pública i l'efecte jurídic, la Conselleria de Medi Ambient, Aigua, Urbanisme i Habitatge ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de Castelló de la forest denominada Morella la Vella, propietat de la Generalitat. Hi queda acreditada la transcendència hidrologicoforestal i les funcions ecològiques de la forest, com també la potencialitat recreativa i educativa d'aquesta, per la qual cosa escau dictar el decret corresponent.  
Per aquesta raó, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 15 d'octubre de 2010,  
DECRETE  
Article 1. Declaració d'utilitat pública  
Es declara d'utilitat pública la forest denominada Morella la Vella, propietat de la Generalitat, amb una superfície de 140 ha, segons la inscripció registral, i que constitueix la parcel·la cadastral 10 del polígon 69 del terme municipal de Morella.  
Article 2. Catalogació  
S'inclou en el Catàleg de Forests d'Utilitat Pública de la Província de Castelló la forest Morella la Vella, amb la inscripció següent:  
Número: 128.  
Nom: Morella la Vella.  
Partit judicial: Vinaròs.  
Terme municipal: Morella.  
Pertinença: Generalitat.  
Superfície pública: 136,66 ha.  
Enclavaments: un reconegut amb una superfície de 3,34 ha, integrat per la masia i els veïns, també de pertinença de la Generalitat.  
Superfície total: 140 ha.  
Límits: nord, parcel·la 11 del polígon 70 del terme municipal de Morella; est, parcel·les 12 i 22 del polígon 70 del terme municipal de Morella; sud, parcel·les 11 i 25 del polígon 69 del terme municipal de Morella; i oest: parcel·les 9, 29, 30, 31, 32 i 33 del polígon 69 del terme municipal de Morella.  
Delimitació: no.  
Fitació: no.  
Inscripció registral: finca número 2083, que consta al foli 213 del tom 647, llibre 107 de Morella, inscripció 8ª.  
Servituds: no hi consten.  
DISPOSICIÓ FINAL  
Única. Efecte  
Aquest decret produirà efecte des de l'endemà de la publicació en el Diari Oficial de la Comunitat Valenciana.  
Contra aquest decret, les persones interessades poden interposar recurs contenciós administratiu, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació d'aquest decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 15 d'octubre de 2010  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JUAN GABRIEL COTINO FERRER